"گریسۍ کو ر چھے جورٕ ر وس حسین ، پوشہ وٕنہ باغٕچ پوشہ گۅندٕر ہش نتہٕ کوہ قافٕچ پٔری یا سۅرگٕچ ہی مال اَماپوز پۅشاک چُھس سیود سادٕ ، اَتھ نہ چھُ گوٹہٕ چھٲوِتھ تہٕ نہ زٔری۔ سۅنہٕ وَسو بدلہٕ چھِس بدنس پوش جٔرۍ جٔرۍ ، نہ چُھس رویس غازٕ تہٕ نہ مویس پھٔلۍلہٕ مٔلِتھ ۔ خۅجہ بایہ چھے دارِ بَر تروپرِتھ دیوان خانن منز آسان،مگر گریسۍ کورِ چھے گُلن سٍتۍ دِلبری۔ رازٕ بومبرنہ أمِس لولرِ چھے چشمہٕ حیہ ہٕکہ آبہٕ باربُکہٕ۔ نٔرۍوارپھِرِتھ گرشمہٕ ژنجن منز فصلس ژوٗر دِوان ، بُمن پٮ۪ٹھ چھِس شبنمٕکۍ گُمہٕ پھیرۍ شفقہٕ تراوان۔ گریسۍ کو ر چھے حیادار ،غٲرت مند ، محنتی تہٕ مٔژھِج۔ گریسۍ کورٮ۪ن متعلق مہجورٕنۍ یٔہے شٲعرانہٕ تصویر چھے از تہ تِہنز حقیقتھ ۔یٔہے چھے گریسۍ کورِ ہٕنز اصل صورتِ حال ،حُسن ،حیا ، محنت ، وفا تہٕ سادٕگی ۔ پَزر ہے بوزَو تہٕ یِم چیز چھِ زنانہ ہٕنز خٲصیت تہ تہٕ یِمو ورٲے ہیکنہٕ زنانہٕ ، زنانہٕ ٲسِتھ ۔